150 g (toasooja) võid  170 g suhkrut  200 g tumedat küpsetusšokolaadi  4 (toasooja) muna  90 g (2.1 dl) jahu    Määri 26 cm diameetriga lahtikäiv koogivorm võiga ning pane ahi 175 kraadi peale sooja.  Sulata šokolaad. Vahusta toasoe või suhkruga. Lisa ükshaaval munakollased. Sega  juurde veidi jahtunud sulatatud šokolaad ja jahu.  Vahusta munavalged kõvaks valgeks vahuks ja sega ettevaatlikult taina hulka.  Vala tainas vormi ja küpseta 30-35 minutit 175-kraadises ahjus.  Serveeri kohupiimakreemi või jäätisega.    Proovida võib ka erinevaid maitseid - riivitud apelsiinikoore või piparmündiessentsiga.        ***    Kook tuleb tõepoolest imehea. Õhuline, parajalt šokolaadine ning suussulav. Maitseb hästi soojalt kuid ka järgmisel päeval on veel mõnus ja mahlane (ei tea, kas asi oli tühjas kõhus või milleski muus, aga mulle ta meeldis isegi järgmisel hommikul rohkem!). Lisaks on valmistamine imelihtne ning jätab palju ruumi tulevasteks katsetusteks.    Nimi vist ütleb  tema loost kõik. Valmistasin seda esimest korda emale emadepäevaks. Kõrvale võtsime kohupiimakreeme ning värskeid maasikaid. Üks väga mõnus hommik oli. :) Ja pilt presentatsioonist:          Thredahlia